ddrg/super_eurlex huggingface dataset:
A Bizottság 1149/83/EGK rendelete

(1983. május 11.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizenötödik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb az 1004/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Algéria | Ministère de la défense nationale Direction des services financiers DASC/MIN "soumission" boîte postale 298 Alger |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. május 11-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 112., 1983.4.28., 20. o.

[4] HL L 272., 1981.9.26., 25. o.

--------------------------------------------------
A BIZOTTSÁG 2041/83/EGK RENDELETE

(1983. július 22.)

az intervenciós hivatalok által raktáron tartott olívaolaj értékesítésére vonatkozó részletes szabályokról szóló 2960/77/EGK rendelet hatodik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1413/82/EGK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 12. cikke (4) bekezdésére,

mivel a legutóbb az 1852/82/EGK rendelettel3 módosított 2960/77/EGK bizottsági rendelet4 13. cikkének (1) bekezdése úgy rendelkezik, hogy amennyiben az intervenciós hivatalok által raktáron tartott olívaolaj értékesre kerül, az olaj kitárolása - az odaítélt mennyiségtől függően - a pályázat eredményének kihirdetését követő 40, vagy 60 napos időszakon belül megtörténik;

mivel a tapasztalat azt mutatja, hogy a 3 000 tonnát meghaladó mennyiségeknél a fuvarozók számára komoly nehézséget jelent a határidő betartása, különösen akkor, ha az olajat több intervenciós központ között osztják el; mivel az olaj kitárolására biztosított határidőt ilyen esetben bizonyos feltételekkel meg kell hosszabbítani az intervenciós eladások megfelelő lebonyolítása érdekében;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2960/77/EGK rendelet 13. cikkének (1) bekezdése helyébe a következő rendelkezés lép:

"(1) A vevő a teljes elnyert tételt kitárolja. A kitárolás azonnal megkezdődhet, amint a 12. cikk (1) bekezdésében említett előzetes összeg kifizetése, illetve exportra történő értékesítés esetén a 12. cikk (3) bekezdésében említett biztosíték letétbe helyezése megtörtént.

A kitárolás legkésőbb a 10. cikkben említett tájékoztatás kézhezvételétől számított 40. napon megtörténik.

Mindamellett, ha a vevő

- 1 000 tonnánál nagyobb, de 3 000 tonnát meg nem haladó mennyiséget nyert el, akkor a kitárolást legkésőbb a tájékoztatás kézhezvételétől számított 60. napig el kell végezni,

- 3 000 tonnát meghaladó mennyiséget nyert el, akkor a kitárolást legkésőbb a tájékoztatás kézhezvételétől számított 90. napig el kell végezni, feltéve hogy legalább 3 000 tonnányi mennyiséget legkésőbb az információ kézhezvételétől számított 60. napig elszállít."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. július 22-én.

a Bizottság részéről

Poul DALSAGER

a Bizottság tagja

1 HL L 162., 1982.6.12., 6. o.

2 HL 172., 1966.9.30., 3025/66. o.

3 HL L 203., 1982.7.10., 17. o.

4 HL L 348., 1977.12.30., 46. o.
A Bizottság 1385/83/EGK rendelete

(1983. május 27.)

egyes árucikkeknek a Közös Vámtarifa 21.02 C. II. vámtarifaszáma alá történő besorolásáról

AZ EURÓPAI KÖZÖSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [1], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell tenni a nem csíráztatott árpaszem besorolásáról, mely hántolt, pörkölt, a sörgyártásban színező vagy ízesítőanyagként, vagy pótkávéként használt;

mivel a legutóbb a 604/83/EGK rendelettel módosított [2] 950/68/EGK tanácsi rendelethez [3] mellékelt Közös Vámtarifa 21.02 vámtarifaszáma többek között tartalmazza a pörkölt pótkávét;

mivel a kérdéses termék a 21.02 vámtarifaszám alá tartozó pörkölt pótkávé jellemzőivel bír annak ellenére, hogy sör színezésére vagy ízesítésére lehet használni; mivel ez alatt a vámtarifaszám alatt a 21.02 C. II. alszámot kell a kérdéses termékre választani;

mivel az e rendeletben foglalt rendelkezések összhangban vannak a Közös Vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A nem csíráztatott árpaszemet, mely hántolt, pörkölt, a sörgyártásban színező vagy ízesítőanyagként, vagy pótkávéként használt, a Közös Vámtarifa következő alszáma alá kell besorolni:

21.02 Kávé-, tea-, vagy matétea-kivonat, eszencia és koncentrátum és ezeken a termékeken vagy kávén, teán vagy matéteán alapuló készítmények, pörkölt cikória és más pörkölt pótkávé, valamint ezeknek kivonata, eszenciája, koncentrátuma:

C: Pörkölt cikória és más pörkölt pótkávé:

II. Más.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. május 27-én.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 72., 1983.3.18., 3. o.

[3] HL L 172., 1968.7.22., 1. o.

--------------------------------------------------
A Tanács 2026/83/EGK rendelete

(1983. július 18.)

a mezőgazdasági termékekre vonatkozó export-visszatérítés előzetes kifizetéséről szóló 565/80/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésére,

tekintettel a legutóbb az 1451/82/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különös tekintettel annak 16 cikke (5) bekezdésére, valamint a mezőgazdasági termékek piacának közös szervezésére vonatkozó egyéb rendeletek megfelelő rendelkezéseire,

tekintettel a Bizottság javaslatára,

mivel az 565/80/EGK rendelet 2. cikke [3] úgy határozza meg az alaptermékeket, mint olyan, piacszervezés alá tartozó termékek, amelyeket feldolgozás után kivitelre szánnak; mivel az alaptermékek jogosultak az export-visszatérítés előzetes kifizetésére;

mivel a legutóbb a 764/82/EGK rendelettel [4] módosított 3035/80/EGK rendelet [5] által meghatározott termékek jelenleg nem tartoznak az alaptermékek fogalomkörébe;

mivel ezeket a termékeket be kell vonni a meghatározásba, annak biztosítása érdekében, hogy ugyanúgy kezeljék őket, mint a piacszervezésben szereplő termékeket;

mivel az 565/80/EGK rendelet 4 cikkének (3) bekezdése értelmében a feldolgozásnál alkalmazandó hozamarány egyenlő az aktív feldolgozás esetében alkalmazandóval; mivel a visszatérítéseket a 3035/80/EGK rendelet C. mellékletében felsorolt áruk előállításánál felhasznált termékek eszmei mennyiségére fizetik; mivel ezen áruk tekintetében ezeket az eszmei mennyiségeket kellene alkalmazni hozamarányként,

ELFOGADTA EZT A RENDELETET:

1. cikk

Az 565/80/EGK rendelet a következőképpen módosul:

1. A 2. cikk helyébe a következő rendelkezés lép:

"2. cikk

E rendelet alkalmazásában:

a) - "termékek": az 1. cikkben említett termékek;

- "alaptermékek": olyan termékek, amelyeket feldolgozott termékekké vagy árukká történő feldolgozásuk után kivitelre szánnak; a feldolgozásukat követően kivitelre szánt áruk szintén alaptermékeknek tekintendők;

b) "feldolgozott termékek": olyan termékek,

- amelyeket alaptermékek feldolgozásával állítottak elő, és

- amelyek export-visszatérítésre jogosultak;

c) "áruk": a 3035/80/EGK rendelet B és C mellékletében felsorolt áruk."

2. A 4 cikk (3) bekezdésének helyébe a következő rendelkezés lép:

"(3) A felügyeleti eljárás és a hozamarány tekintetében az alaptermékekre ugyanolyan szabályok vonatkoznak, mint az azonos természetű termékekre az aktív feldolgozás keretében.

A 3035/80/EGK rendelet C. mellékletében felsorolt áruk előállításánál felhasznált alaptermékek esetében alkalmazandó hozamarány azonban az említett mellékletben megállapítottal egyenlő."

2. cikk

Ez a rendelet 1983. október 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. július 18-án.

a Tanács nevében

az elnök

C. Simitis

[1] HL L 164., 1982.6.14., 1. o.

[2] HL L 281., 1975.11.1., 1. o.

[3] HL L 62., 1980.3.7., 5. o.

[4] HL L 87., 1982.4.1., 4. o.

[5] HL L 323., 1980.11.29., 27. o.

--------------------------------------------------
A Tanács 1556/84/EGK rendelete

(1984. június 4.)

az olaj- és zsírpiac közös szervezésének létrehozásáról szóló 136/66/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az élelmiszersegély-politikával és az élelmiszersegélyek igazgatásával kapcsolatos 3331/82/EGK rendelet [3] 3. cikke (1) bekezdése első albekezdésének megfelelően az ilyen segélynek szánt termékeket a közös piacszervezések által meghatározott szabályokkal és eljárásokkal összhangban kell mobilizálni;

mivel az olaj- és zsírágazatban az olíva- és egyéb növényi olajok mobilizálására megfelelő szabályokat és eljárásokat kell megállapítani;

mivel a legutóbb az 1101/84/EGK rendelettel [4] módosított 136/66/EGK rendeletet [5] ennek megfelelően módosítani kell,

ELFOGADTA EZT A RENDELETET:

1. cikk

A 136/66/EGK rendelet a következő cikkel egészül ki:

"36a. cikk

(1) Az élelmiszersegély formájában biztosított olívaolajat a Közösség piacán kell megvásárolni, vagy annak az intervenciós hivatalok készleteiből kell származnia.

Az 1. cikk (2) bekezdésének b) pontjában meghatározott és élelmiszersegély formájában biztosított növényi olajokat a Közösség piacán kell megvásárolni.

(2) Mindazonáltal rendkívül sürgős esetekben, illetve amikor a Közösség piacán a szóban forgó termék nem áll rendelkezésre, az (1) bekezdésben említett termékeket valamely fejlődő országban is meg lehet vásárolni.

(3) A termék mobilizálásának feltételeit és különösen a termék közösségi piacról történő megvásárlásának, illetve az intervenciós hivatalok olívaolaj-készleteinek felhasználása melletti döntés feltételeit a Tanács a Bizottság javaslatára minősített többséggel fogadja el.

(4) Az élelmiszersegély formájában biztosított termékek mobilizálásának és leszállításának részletes szabályait a 38. cikkben megállapított eljárással összhangban kell elfogadni."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1984. június 4-én.

a Tanács részéről

az elnök

J. Delors

[1] HL C 327., 1983.12.1., 8. o.

[2] HL C 77., 1984.3.19., 106. o.

[3] HL L 352., 1982.12.14., 1. o.

[4] HL L 113., 1984.4.28., 7. o.

[5] HL 172., 1966.9.30., 3025/66. o.

--------------------------------------------------
A Tanács 1243/84/EGK rendelete

(1984. április 27.)

az Európai Gazdasági Közösség és az Indiai Köztársaság közötti, az utóbbi számára megállapodás szerinti mennyiségű kedvezményes cukor visszaadásáról szóló megállapodás levélváltás formájában történő megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az 1975. július 18-án hatályba lépett, az Európai Gazdasági Közösség és az Indiai Köztársaság között létrejött, a nádcukorról szóló megállapodásban [1], India eredetileg egy 25000 tonnában (fehércukorban kifejezett érték) megállapodás szerinti mennyiségű kedvezményes cukorral rendelkezett; mivel 1981. július 1-jei hatállyal ezt a mennyiséget az említett megállapodás 7. cikke (2) bekezdésének rendelkezései alapján eljáró Bizottság nullára csökkentette;

mivel az említett megállapodás az Európai Gazdasági Közösség és India közötti bővülő kereskedelmi kapcsolatok szerves részét képezi,

ELFOGADTA EZT A RENDELETET:

1. cikk

Az Európai Gazdasági Közösség és az Indiai Köztársaság között levélváltás formájában létrejött, a kedvezményes cukor megállapodás szerinti mennyiségének az utóbbi számára történő újbóli odaítéléséről szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. április 27-én.

a Tanács részéről

az elnök

M. Rocard

[1] HL L 190., 1975.7.23., 35. o.

--------------------------------------------------
A Bizottság 632/85/EGK rendelete

(1985. március 12.)

a 2182/77/EGK rendeletnek a bizonyos marhahúseladásokra vonatkozóan felszabadítandó vevői vámbiztosíték tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 7. cikke (3) bekezdésére,

mivel az intervenciós hivatalok által megvásárolt marhahús forgalomba hozatalára vonatkozó kérelem részletes szabályairól és a 216/69/EGK rendeletet hatályon kívül helyezéséről szóló 1979. október 4-i 2173/79/EGK bizottsági rendelet [2] úgy rendelkezik, hogy a vevő által letétbe helyezendő vámbiztosíték csak abban az esetben szabadítható fel, ha a vevő eleget tett az említett rendeletben megállapított kötelezettségeknek és az adásvételi szerződés feltételeinek;

mivel a legutóbb az 1560/84/EGK rendelettel [3] módosított, az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok meghatározásáról és az 1687/76/EGK rendelet [4] módosításáról szóló, 1977. szeptember 30-i 2182/77/EGK bizottsági rendelet 4. cikke úgy rendelkezik, hogy a termékek feldolgozásának garanciájául szolgáló vámbiztosítékot kell letenni; mivel ezt a vámbiztosítékot akkor kell felszabadítani, amikor a piaci szereplő valamennyi kötelezettségvállalásának eleget tett;

mivel a feldolgozás garanciájául vámbiztosítékot kell letenni, így nem tűnik szükségesnek, hogy az első vámbiztosítékot visszatartsák addig, amíg a gyártó igazolja a termék feldolgozását; mivel ezért tanácsosnak tűnik a 2182/77/EGK rendeletet a 2173/79/EGK rendelet 15. cikkétől eltérve módosítani;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2182/77/EGK rendelet a következő 8a. cikkel egészül ki:

"8a. cikk

A 2173/79/EGK rendelet 15. cikke (2) bekezdése a) pontjának második francia bekezdésétől és 15. cikke (2) bekezdése b) pontjának második francia bekezdésétől eltérve, valamint 16. cikkének sérelme nélkül a rendelet 15. cikkének (1) bekezdésében említett vámbiztosítékot haladéktalanul fel kell szabadítani:

- amennyiben a vevő nem vonta vissza kérelmét vagy ajánlatát, és

- amikor a vevő a termék ellenében a szerződésben rögzített teljes összeget megfizette."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. március 12-én.

a Bizottság részéről

Frans Andriessen

alelnök

[1] HL L 148., 1968.6.28., 24. o.

[2] HL L 251., 1979.10.5., 12. o.

[3] HL L 150., 1984.6.6., 11. o.

[4] HL L 251., 1977.10.1., 60. o.

--------------------------------------------------
A Tanács 743/85/EGK rendelete

(1985. március 21.)

az Európai Gazdasági Közösség, valamint Indonézia, Malajzia, a Fülöp-szigetek, Szingapúr és Thaiföld – a Délkelet-ázsiai Nemzetek Szövetségének tagországai – között létrejött együttműködési megállapodásnak a Brunei Darussalam Államra történő kiterjesztéséről szóló jegyzőkönyv elfogadásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel annak érdekében, hogy a külgazdasági kapcsolatok terén elérje célkitűzéseit, az Európai Gazdasági Közösségnek jóvá kell hagynia a Közösség és az ASEAN tagországai közötti együttműködési szerződésnek a Brunei Darussalam Államra történő kiterjesztéséről szóló jegyzőkönyvet,

ELFOGADTA EZT A RENDELETET:

1. cikk

Az Európai Gazdasági Közösség és az ASEAN tagországai közötti együttműködési szerződésnek a Brunei Darussalam Államra történő kiterjesztéséről szóló jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e rendelethez.

2. cikk

A Tanács elnöke értesítést küld arról, hogy a Közösség tekintetében végrehajtották a jegyzőkönyv hatálybalépéséhez szükséges eljárásokat [2].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. március 21-én.

a Tanács részéről

az elnök

G. Andreotti

[1] HL C 72., 1985.3.18., 109. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 3520/85/ESZAK, EGK, Euratom rendelete

(1985. december 12.)

az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és a 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre, és különösen annak 28. cikke első bekezdésére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. és 22. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel az Európai Közösségek Bíróságának véleményére,

mivel a legutóbb a 2152/82/ESZAK, EGK, Euratom rendelettel [2] módosított 549/69/Euratom, ESZAK, EGK rendeletet [3] módosítani kell ahhoz, hogy figyelembe lehessen venni az alábbi rendeleteket:

- a Tanács 1985. június 19-i 1679/85/ESZAK, EGK, Euratom rendelete az Európai Közösségek tudományos és műszaki szolgálataiban foglalkoztatott tisztviselők alkalmazásának megszüntetésére vonatkozó különleges és ideiglenes intézkedések bevezetéséről [4],

- a Tanács 1985. szeptember 27-i 2799/85/ESZAK, EGK, Euratom rendelete az Európai Közösségek tisztviselőinek személyzeti szabályzata és az e Közösségek egyéb alkalmazottaira vonatkozó alkalmazási feltételek módosításáról [5],

- a Tanács 1985. december 12-i 3518/85/ESZAK, EGK, Euratom rendelete az Európai Közösségek tisztviselői alkalmazásának megszüntetésére vonatkozó különleges intézkedéseknek Spanyolország és Portugália csatlakozása következtében történő bevezetéséről [6],

ELFOGADTA EZT A RENDELETET:

1. cikk

"i) az 1679/85/ESZAK, EGK, Euratom rendelet 3. cikke alapján az alkalmazás megszűnése esetén biztosított juttatásra jogosultak,

j) a 2799/85/ESZAK, EGK, Euratom rendelet 33. cikke alapján az egyéb alkalmazottakra vonatkozó alkalmazási feltételek 28a. cikke alapján munkanélküli ellátásra jogosultak,

k) a 3518/85/ESZAK, EGK, Euratom rendelet 4. cikke alapján az alkalmazás megszűnése esetén biztosított juttatásra jogosultak"

.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az 1. cikkben említett rendeletek hatálybalépésének napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban

Kelt Brüsszelben, 1985. december 12-én.

a Tanács részéről

az elnök

R. Goebbels

[1] HL C 229., 1985.9.9., 97. o.

[2] HL L 228., 1982.8.4., 5. o.

[3] HL L 74., 1969.3.27., 1. o.

[4] HL L 162., 1985.6.21., 1. o.

[5] HL L 265., 1985.10.8., 1. o.

[6] HL L 335., 1985.12.13., 56. o.

--------------------------------------------------